प्रधानमंत्री मोदी किसानों को जिस मंच से संबोधित करेगें वह 44 गुणा 24 फीट में तैयार किया गया है। मलोट की अनाज मंडी में आयोजित होने वाली रैली में प्रधानमंत्री मोदी 45 मिनट तक किसानों को संबोधित करेंगे। इससे पहले वह दिन में जयपुर में भी एक रैली को संबोधित करेंगे, जिसके बाद वह पंजाब पहुंचेंगे। सुरक्षा को देखते हुए पूरे शहर को पुलिस छावनी में तबदील कर दिया गया है। पंजाब के पुलिस महानिदेशक (कानून व्यवस्था) एचएस ढिल्लों ने कहा प्रधानमंत्री की रैली के लिए समुचित सुरक्षा व्यवस्था की गई है। उन्होंने बताया कि रैली के लिए चार आईजी, सात एसएसपी समेत पांच हजार पुलिस जवानों की ड्यूटियां लगाई गई हैं। साथ ही बीएसएफ के जवान भी तैनात किए गए हैं।